CELEX: 32019D0142
Language: lv
Date: 2019-01-29 00:00:00
Title: Komisijas Īstenošanas lēmums (ES) 2019/142 (2019. gada 29. janvāris), ar ko shēmu U.S. Soybean Sustainability Assurance Protocol atzīst par tādu, kura apliecina atbilstību Eiropas Parlamenta un Padomes Direktīvā 98/70/EK un Direktīvā 2009/28/EK noteiktajiem ilgtspējības kritērijiem

30.1.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 26/10
               
            
         KOMISIJAS ĪSTENOŠANAS LĒMUMS (ES) 2019/142
         (2019. gada 29. janvāris),
         ar ko shēmu U.S. Soybean Sustainability Assurance Protocol atzīst par tādu, kura apliecina atbilstību Eiropas Parlamenta un Padomes Direktīvā 98/70/EK un Direktīvā 2009/28/EK noteiktajiem ilgtspējības kritērijiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 1998. gada 13. oktobra Direktīvu 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (1), un jo īpaši tās 7.c panta 4. punkta otro daļu,
         ņemot vērā Eiropas Parlamenta un Padomes 2009. gada 23. aprīļa Direktīvu 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (2), un jo īpaši tās 18. panta 4. punkta otro daļu,
         tā kā:
         
                     (1)
                  
                  
                     Direktīvas 98/70/EK 7.b un 7.c pantā un IV pielikumā un Direktīvas 2009/28/EK 17. un 18. pantā un V pielikumā ir noteikti līdzīgi biodegvielu un bioloģisko šķidro kurināmo ilgtspējības kritēriji, kā arī līdzīgas procedūras, ar kurām verificē biodegvielu un bioloģisko šķidro kurināmo atbilstību minētajiem kritērijiem.
                  
               
                     (2)
                  
                  
                     Ja Direktīvas 2009/28/EK 17. panta 1. punkta a), b) un c) apakšpunktā minētajos nolūkos ir jāņem vērā biodegvielas un bioloģiskie šķidrie kurināmie, dalībvalstīm ir jāprasa, lai uzņēmēji pierādītu, ka biodegvielas un bioloģiskie šķidrie kurināmie atbilst minētās direktīvas 17. panta 2. līdz 5. punktā noteiktajiem ilgtspējības kritērijiem.
                  
               
                     (3)
                  
                  
                     Pieprasījums atzīt, ka shēma U.S. Soybean Sustainability Assurance Protocol apliecina biodegvielas sūtījumu atbilstību Direktīvā 98/70/EK un Direktīvā 2009/28/EK noteiktajiem ilgtspējības kritērijiem, Komisijai tika iesniegts 2018. gada 15. novembrī. Shēma ir bāzēta šādā adresē: 16305 Swingley Ridge Road, Suite 200 Chesterfield, MO 63017, United States. Tā attiecas uz Amerikas Savienotajās Valstīs ražotām sojas pupām un pārraudzības ķēdi no lauku saimniecībām, kuras ražo sojas pupas, līdz to eksportēšanas vietai.
                  
               
                     (4)
                  
                  
                     Shēmas U.S. Soybean Sustainability Assurance Protocol novērtēšanā Komisija konstatēja, ka tā pienācīgi aptver Direktīvā 98/70/EK un Direktīvā 2009/28/EK noteiktos ilgtspējības kritērijus un ka tajā izmanto masu bilances metodiku, kas atbilst Direktīvas 98/70/EK 7.c panta 1. punkta un Direktīvas 2009/28/EK 18. panta 1. punkta prasībām.
                  
               
                     (5)
                  
                  
                     Shēmas U.S. Soybean Sustainability Assurance Protocol novērtējums apliecināja, ka tā atbilst atbilstīgiem ticamības, pārredzamības un neatkarīgas revīzijas standartiem un Direktīvas 98/70/EK IV pielikumā un Direktīvas 2009/28/EK V pielikumā noteiktajām metodiskajām prasībām.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Biodegvielu un bioloģisko šķidro kurināmo ilgtspējības komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Shēma U.S. Soybean Sustainability Assurance Protocol (“shēma”), kuras atzīšanas pieprasījums Komisijai iesniegts 2018. gada 15. novembrī, apliecina, ka atbilstoši shēmā noteiktajiem biodegvielu un bioloģisko šķidro kurināmo ražošanas standartiem saražoto biodegvielu un bioloģisko šķidro kurināmo sūtījumi atbilst ilgtspējības kritērijiem, kas noteikti Direktīvas 98/70/EK 7.b panta 3., 4. un 5. punktā un Direktīvas 2009/28/EK 17. panta 3., 4. un 5. punktā.
            Shēma ietver pareizus datus Direktīvas 2009/28/EK 17. panta 2. punkta un Direktīvas 98/70/EK 7.b panta 2. punkta vajadzībām, ciktāl tie attiecas uz Direktīvas 98/70/EK IV pielikuma C daļas 1. punktā un Direktīvas 2009/28/EK V pielikuma C daļas 1. punktā minētajām gada emisijām, kuras rodas, zemes izmantojuma izmaiņu ietekmē mainoties oglekļa uzkrājumam (e
                  l
               ), un kurām shēma uzrāda līmeni, kas vienāds ar nulli.
         
         
            2. pants
            Komisijai nekavējoties paziņo par visām saturiskajām izmaiņām, kas izdarītas shēmā, kura atzīšanas nolūkos iesniegta Komisijai 2018. gada 15. novembrī, un kas varētu ietekmēt šā lēmuma pieņemšanas pamatu.
            Komisija paziņotās izmaiņas novērtē, lai noteiktu, vai shēma vēl joprojām pienācīgi aptver ilgtspējības kritērijus, attiecībā uz kuriem tā atzīta.
         
         
            3. pants
            Komisija drīkst šo lēmumu atcelt cita starpā šādos apstākļos:
            
                        a)
                     
                     
                        ja ir skaidri pierādījumi, ka ar shēmu nav īstenoti elementi, kurus šā lēmuma sakarā uzskata par izšķirīgiem, vai ja shēmas elementi ir nopietni un strukturāli pārkāpti;
                     
                  
                        b)
                     
                     
                        ja par shēmu Komisijai netiek iesniegti gada ziņojumi, kā noteikts Direktīvas 98/70/EK 7.c panta 6. punktā un Direktīvas 2009/28/EK 18. panta 6. punktā;
                     
                  
                        c)
                     
                     
                        ja shēmā netiek īstenoti neatkarīgas revīzijas standarti, kas norādīti Direktīvas 98/70/EK 7.c panta 5. punkta trešajā daļā un Direktīvas 2009/28/EK 18. panta 5. punkta trešajā daļā minētajos īstenošanas aktos, vai citu shēmas elementu uzlabojumi, kurus uzskata par izšķirīgiem atzīšanas pagarināšanai.
                     
                  
         
            4. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
            To piemēro līdz 2021. gada 30. jūnijam.
         
         
            Briselē, 2019. gada 29. janvārī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 350, 28.12.1998., 58. lpp.
         
         
            (2)  OV L 140, 5.6.2009., 16. lpp.